Osim Harisa Džinovića (56.000 evra), Bajage i Instruktora (44.700 evra), Rudimentala (45.000 evra) i Saše Kovačevića (42.700 evra) čiji nastupi ukupno koštaju više od 188.000 evra, u okviru trodnevnog dočeka nastupaće i Disciples (31.250 evra), Dejan Petrović Big Bend (25.400 evra), Rasta (22.300 evra), Stereo MC’s (22.000) i drugi (videti tabelu).

Za samu novogodišnju noć, 31. decembra, nastupaće Saša Kovaćević, Bajaga i Instruktori, Haris Džinović i Dejan Petrović Big Bend.

Svi ovi nastupi deo su javne nabavke Centra beogradskih festivala (CEBEF) za odabir izvođača koji su deo glavnog programa, a koja je raspisana 24. decembra i u čije dostavljene ponude je Istinomer imao uvid. Kako nam je rečeno iz CEBEF-a, s obzirom na to da je u pitanju pregovarački postupak, ove cene su i konačne.

javna nabavka koja se odnosi na angažovanje izvođača u okviru pratećeg programa, a ugovorena cena je u ovom slučaju bila 92.662 evra. U okviru pratećeg programa nastupaće Neverne bebe, DJ Munja, dečije grupe, i drugi, a u okviru njega su i izvedbe različitih predstava za najmlađe. Na taj način, cena svih angažovanih izvođača prevazilazi 423.000 evra koliko će ukupno koštati doček Nove godine u Beogradu. Prošle godine, koncerti su koštali duplo manje, odnosno oko 190.000 evra. Osim ove, pre desetak dana, sprovedena je iU okviru pratećeg programa nastupaće Neverne bebe, DJ Munja, dečije grupe, i drugi, a u okviru njega su i izvedbe različitih predstava za najmlađe. Na taj način, cena svih angažovanih izvođača prevazilazi 423.000 evra koliko će ukupno koštati doček Nove godine u Beogradu.

Goran Vesić sa izvođačima, foto: FoNet/Beoinfo

Da podsetimo, Istinomer je već pisao da je zamenik gradnočelnika Goran Vesić objavio ko će biti izvođači u toku novogodišnjih praznika, iako javna nabavka nije bila ni raspisana, a da je ukupna suma novca koja je izdvojena za izvođače skočila sa 21 milion dinara (178.000 evra) na 59 miliona dinara (500.000 evra*) i to izmenama plana javnih nabavki CEBEF-a koje su donesene 22. novembra ove godine. S obzirom na to da će koncerti ukupno koštati oko 423.000 evra, preostaje neraspoređenih još oko 77.000 evra koji su predviđeni za „usluge nastupa umetnika u okviru gradskog dočeka Nove godine“, kako je naznačeno u planu javnih nabavki.

Kako nam iz CEBEF-a objašnjavaju operedeljeni novac za potrebe troškova manifestacije „Beogradske zime“ uvećan je zbog usklađivanja sa finansijskim planom, koji ne određuju oni sami, već gradski Sekretarijat za kulturu, kao njihov osnivač. Izvođače, opet, pak, ne bira ni Sekretarijat, a ni CEBEF, već odbor manifestacije “Beogradska zima” čiji su članovi nepoznati, a čiji je predsednik zamenik gradonačelnika Goran Vesić. Ko su članovi ne može se pronaći ni na sajtu ove manifestacije, a taj odgovor nismo dobili ni iz gradske uprave.

*Do razlike u evrima došlo je zbog menjanja kursa evra. U prethodnom tekstu računali smo da je evro 119 dinara, u ovom da je 118 dinara.